NARIADENIE KOMISIE (ES) č. 175/2008
z 27. februára 2008
o vydávaní dovozných povolení na ryžu v rámci colnej kvóty otvorenej na čiastkové obdobie mesiaca február 2008 nariadením (ES) č. 327/98
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
so zreteľom na nariadenie Komisie (ES) č. 327/98 z 10. februára 1998 otvárajúce a stanovujúce správu určitých colných kvót na dovoz ryže a zlomkovej ryže (2), a najmä na jeho článok 5 prvý pododsek,
keďže:
(1)
Nariadením (ES) č. 327/98 sa otvorila a stanovila správa určitých colných kvót na dovoz ryže a zlomkovej ryže rozdelených podľa krajiny pôvodu a rozložených na viaceré čiastkové obdobia podľa prílohy IX k uvedenému nariadeniu a podľa nariadenia Komisie (ES) č. 60/2008 (3), ktorým sa vo februári 2008 otvára osobitné čiastkové obdobie pre colnú kvótu na dovoz bielenej a polobielenej ryže pochádzajúcej zo Spojených štátov amerických.
(2)
Čiastkové obdobie na mesiac február je druhým čiastkovým obdobím v roku 2008 pre kvótu s kvótovým číslom 09.4127 ustanovenú v článku 1 ods. 1 písm. a) nariadenia (ES) č. 327/98.
(3)
Z oznámenia podľa článku 8 písm. a) nariadenia (ES) č. 327/98 vyplýva, že pre kvótu s poradovým číslom 09.4127 sa žiadosti podané v priebehu prvých desiatich pracovných dní mesiaca február 2008 v súlade s článkom 4 ods. 1 uvedeného nariadenia vzťahujú na množstvo, ktoré je menšie ako dostupné množstvo.
(4)
Pre kvótu s poradovým číslom 09.4127 preto treba určiť celkové dostupné množstvo na nasledujúce čiastkové obdobie v súlade s článkom 5 prvým pododsekom nariadenia (ES) č. 327/98,
PRIJALA TOTO NARIADENIE:
Článok 1
Celkové množstvo dostupné v rámci kvóty s poradovým číslom 09.4127 uvedenej v nariadení (ES) č. 327/98 na nasledujúce čiastkové kvótové obdobie je stanovené v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. februára 2008